Projekts

LATVIJAS REPUBLIKAS MINISTRU KABINETS

2019.gada \_\_\_.\_\_\_\_\_\_\_ Noteikumi Nr.

Rīgā (prot. Nr. .§)

**Pasažieru komercpārvadājumu ar taksometru un vieglo automobili tīmekļvietņu vai mobilo lietotņu pakalpojuma sniedzēju reģistrācijas noteikumi**

Izdoti saskaņā ar

Autopārvadājumu likuma

35.2 panta septīto daļu

**I. Vispārīgais jautājums**

1. Noteikumi nosaka:
	1. kārtību tīmekļvietnes vai mobilās lietotnes pakalpojuma sniedzēja (turpmāk – pakalpojuma sniedzējs) reģistrācijai, reģistrācijas anulēšanai un tīmekļvietnes vai mobilās lietotnes bloķēšanai;
	2. tīmekļvietnes vai mobilās lietotnes funkcionalitāti un tajā norādāmo informāciju;
	3. pakalpojuma sniedzēja darbības uzraudzības kārtību;
	4. informācijas apjomu un kārtību, kādā pakalpojuma sniedzējs sniedz informāciju Valsts ieņēmumu dienestam.

**II. Tīmekļvietnes vai mobilās lietotnes pakalpojuma sniedzēja reģistrācija**

1. Lai reģistrētos, pakalpojuma sniedzējs iesniedz valsts sabiedrībā ar ierobežotu atbildību “Autotransporta direkcija” (turpmāk – Autotransporta direkcija):
	1. iesniegumu, kurā norāda nosaukumu, juridisko adresi, reģistrācijas numuru, elektroniskā pasta adresi, tīmekļvietnes adresi vai mobilās lietotnes nosaukumu, datu par Latvijas teritorijā tīmekļvietnē vai mobilajā lietotnē piedāvātajiem, pārvadātāja atteiktajiem un veiktajiem pasažieru komercpārvadājumiem, autovadītājiem un autotransporta līdzekļiem, glabāšanas un apstrādes vietu;
	2. tīmekļvietnes vai mobilās lietotnes īpašnieka pārstāvības tiesības apliecinošu dokumentu, ja pakalpojumu sniedzējs nav tīmekļvietnes vai mobilās lietotnes īpašnieks;
	3. citā Eiropas Savienības dalībvalstī reģistrēts komersants iesniedz ārvalsts komercdarbību reģistrējošas institūcijas izsniegtu komersanta reģistrācijas apliecības kopiju, kas apliecina, ka pakalpojuma sniedzējs ir reģistrēts attiecīgās valsts normatīvajos aktos noteiktajā kārtībā;
	4. šo noteikumu III. nodaļā noteiktās tīmekļvietnes vai mobilās lietotnes funkcionalitātes un norādāmās informācija aprakstu.
2. Autotransporta direkcija pārbauda pakalpojuma sniedzēja atbilstību Autopārvadājumu likuma 35.2 panta pirmajā daļā noteiktajām pakalpojuma sniedzēja reģistrācijas prasībām Latvijas Republikas Uzņēmumu reģistrā, Patērētāju tiesību aizsardzības centrā, Valsts ieņēmumu dienestā.

4. Atbilstības gadījumā Autotransporta direkcija reģistrē pakalpojuma sniedzēju, par lēmumu rakstveidā nosūtot informāciju pakalpojuma sniedzējam, un Autopārvadātāju informatīvajā datu bāzē norāda šādu informāciju:

4.1. pakalpojuma sniedzēja nosaukumu;

4.2. reģistrācijas numuru komercreģistrā;

4.3. juridisko adresi;

4.4. tīmekļvietnes adresi vai mobilās lietotnes nosaukumu;

* 1. pakalpojuma sniedzēja reģistrācijas datumu Autopārvadātāju informatīvajā datu bāzē.
1. Ja pakalpojuma sniedzējs neatbilst Autopārvadājumu likumā noteiktajām reģistrācijas prasībām, kā arī, ja tīmekļvietni vai mobilo lietotni ir reģistrējis vai tās īpašnieks ir cits Autopārvadātāju informatīvajā datu bāzē reģistrēts pakalpojuma sniedzējs, Autotransporta direkcija atsaka reģistrāciju, rakstveidā nosūtot informāciju pakalpojuma sniedzējam.
2. Ja mainās šo noteikumu 2.1. punktā norādītā informācija, pakalpojuma sniedzējs par to piecu darbdienu laikā Autotransporta direkcijā iesniedz iesniegumu. Ja par izmaiņām nav iespējams pārliecināties publiskos reģistros, iesniegumam pievieno informācijas izmaiņas apliecinošu dokumentu kopijas.

**III. Tīmekļvietnes vai mobilās lietotnes funkcionalitāte un norādāmā informācija**

1. Pakalpojuma sniedzēja tīmekļvietnei vai mobilajai lietotnei jāatbilst Autopārvadājumu likuma 35.2 panta pirmās daļas 5. punktā un 35.2 panta ceturtajā daļā noteiktajām prasībām un jānodrošina funkcionalitāte:
	1. pārvadātājam reģistrēt autovadītāju un autotransporta līdzekli tīmekļvietnē vai mobilajā lietotnē;
	2. pasažierim pirms pakalpojuma pieprasījuma izvēlēties samaksas par pārvadājumu pakalpojuma veidu:

7.2.1. tiešsaistē pakalpojuma sniedzēja tīmekļvietnē vai mobilajā lietotnē;

7.2.2. skaidrā vai bezskaidrā naudā pēc brauciena, pamatojoties uz taksometra skaitītāja rādījumu;

* 1. autovadītājam norādīt pasažierim komercpārvadājumu pakalpojuma atteikuma iemeslu atbilstoši pakalpojuma lietošanas noteikumiem;
	2. autovadītājam nolasīt tīmekļvietnē vai mobilajā lietotnē informāciju par visiem iepriekšējo trīs mēnešu laikā veiktajiem komercpārvadājumu pakalpojumiem;
	3. pārvadātajam piekļūt datiem par visiem pārvadātāja autovadītāju pieņemtajiem, atteiktajiem un veiktajiem pārvadājumiem par vismaz pēdējiem pieciem gadiem.
1. Pakalpojuma sniedzējs tīmekļvietnē vai mobilajā lietotnē norāda informāciju, kas nodrošina pakalpojuma saņēmējam iespēju iegūt informāciju par pārvadājumu pakalpojumu (piedāvājumu, pieprasījumu un apstiprināšanu), tostarp informāciju par:
	1. iespēju izvēlēties samaksas par pārvadājumu veidu;
	2. pārvadātāja nosaukumu un reģistrācijas numuru komercreģistrā, autovadītāja, kas veic pārvadājuma pakalpojumu, vārdu, uzvārdu un reģistrācijas numuru taksometru vadītāju reģistrā;
	3. autotransporta līdzekļa valsts reģistrācijas numuru;
	4. tarifu nolīgšanai, tarifu vienam kilometram un tarifu vienai minūtei, papildu pakalpojumiem un to maksu saprotamā un labi redzamā veidā;
	5. iespējamo gala braukšanas maksu par pārvadājuma pakalpojumu, ja pieprasījuma brīdī ir zināms maršruta sākums un galamērķis;
	6. maršruta sākumu un galamērķi;
	7. pasažieru un bagāžas pārvadāšanas kārtību;
	8. piedāvāto autotransporta līdzekli, kas piemērots personām ar kustību traucējumiem;
	9. pārvadājuma pakalpojuma uzsākšanas un pabeigšanas laiku;
	10. pārvadājuma pakalpojuma maksājuma apstrādes veidu un apmaksas apstiprinājumu, beidzot pārvadājuma pakalpojuma sniegšanu;
	11. kontaktinformāciju patērētāju sūdzību iesniegšanai un informāciju par patērētāju ārpustiesas strīdu risināšanu.

**IV. Valsts ieņēmumu dienestam sniedzamā informācija**

1. Pakalpojuma sniedzējs Valsts ieņēmumu dienestam reizi mēnesī līdz nākamā mēneša 20. datumam Valsts ieņēmumu dienesta Elektroniskās deklarēšanas sistēmā par Autopārvadātāju informatīvajā datu bāzē reģistrētā pakalpojuma sniedzēja tīmekļvietnē vai mobilajā lietotnē piedāvātajiem, pārvadātāja atteiktajiem un veiktajiem pasažieru komercpārvadājumiem, autovadītājiem un autotransporta līdzekļiem sniedz šādu informāciju:
	1. piedāvāto, atteikto un veikto komercpārvadājumu datumu;
	2. pārvadātāja nosaukumu, reģistrācijas numuru;
	3. autovadītāja vārdu, uzvārdu, reģistrācijas numuru taksometru vadītāju reģistrā, autotransporta līdzekļa valsts reģistrācijas numuru;
	4. stundu skaitu attiecīgajā datumā, kad autovadītājs bijis tiešsaistes režīmā, t. i., bijis gatavs saņemt, pieņemt vai atteicis pasūtījumu un veicis pārvadājumu;
	5. autovadītāja braucienu (pārvadājumu) skaitu ar konkrēto autotransporta līdzekli attiecīgajā datumā;
	6. kopējo braukšanas maksu par braucieniem (pārvadājumiem) attiecīgajā datumā;
	7. pakalpojuma sniedzēja ieturēto vai aprēķināto atlīdzību (komisiju) par pakalpojuma sniedzēja sniegtajiem pakalpojumiem.
2. Pakalpojuma sniedzējs pēc Valsts ieņēmumu dienesta pieprasījuma desmit darbdienu laikā nodrošina nodokļu administrācijas pilnvarotajiem pārstāvjiem piekļuvi elektroniskā veidā apstrādātajai vai glabātajai informācijai par tīmekļa vietnes vai mobilās lietotnes pārvadātājiem sniegtajiem pakalpojumiem Latvijā un šo pārvadātāju sniegtajiem pārvadājuma pakalpojumiem Latvijas teritorijā, iespēju nodokļu administrācijai kontroles pasākumu veikšanai nolasīt no attiecīgā datu nesēja nepieciešamos datus par minētajiem pakalpojumiem. Ja dati ir aizsargāti, izmantojot paroles, šifrēšanu, kriptēšanu vai citus loģiskās aizsardzības līdzekļus, pakalpojuma sniedzējs elektroniskā veidā iesniedz nodokļu administrācijai informāciju, kas nepieciešama datu piekļuvei un izmantošanai (piemēram, šifrēšanas atslēgu).
3. Pakalpojuma sniedzējs nekavējoties pēc komercpārvadājuma beigām nosūta Valsts ieņēmumu dienestam šādu informāciju:
	1. pārvadātāja reģistrācijas numuru komercreģistrā;
	2. pārvadātāja nosaukumu;
	3. autovadītāja reģistrācijas numuru taksometru vadītāju reģistrā;
	4. autovadītāja vārdu, uzvārdu;
	5. pārvadājuma pakalpojumā izmantotā autotransporta līdzekļa valsts reģistrācijas numuru;
	6. pārvadājuma pakalpojuma sākuma datumu un laiku;
	7. pārvadājuma pakalpojuma beigu datumu un laiku;
	8. pārvadājuma pakalpojuma sākuma vietu;
	9. pārvadājuma pakalpojuma beigu vietu;
	10. nobraukto kilometru skaitu;
	11. braukšanas maksu;
	12. pakalpojuma sniedzēja aprēķināto atlīdzību (komisiju);
	13. norēķinu veidu.
4. Pakalpojuma sniedzējs šajos noteikumos 11. punktā noteikto informāciju nosūta Valsts ieņēmumu dienestam atbilstoši Valsts ieņēmumu dienesta tīmekļa vietnē publicētajai XML (*Extensible Markup Language*) shēmu struktūrai un prasībām.

**V. Pakalpojuma sniedzēja darbības uzraudzības kārtība**

1. Autotransporta direkcija vienu reizi gadā vai pēc Autopārvadājumu likumā noteikto autopārvadājumu jomas kontrolējošo institūciju vai citu kontrolējošo institūciju pieprasījuma pārbauda pakalpojuma sniedzēja un tīmekļvietnes vai mobilās lietotnes atbilstību Autopārvadājumu likumā un šajos noteikumos noteiktajām prasībām.
2. Lai pārliecinātos par pakalpojuma sniedzēja tīmekļvietnes vai mobilās lietotnes atbilstību šo noteikumu III. nodaļā noteiktajām prasībām, Autotransporta direkcija ir tiesīga pieprasīt un saņemt informāciju no pakalpojuma sniedzēja, kā arī īstenot uzraudzības darbības, tostarp veikt uzraudzības braucienus, izmantojot pakalpojuma sniedzēja organizēto pārvadājumu pakalpojumu. Par uzraudzības darbību rezultātiem Autotransporta direkcija sastāda pārbaudes aktu.
3. Ja Autotransporta direkcija konstatē neatbilstības Autopārvadājumu likumā vai šajos noteikumos noteiktajām prasībām pakalpojuma sniedzējam vai tīmekļvietnei vai mobilajai lietotnei, pakalpojumu sniedzējam tiek nosūtīts rakstisks aicinājums noteiktā termiņā novērst neatbilstības.

**VI. Pakalpojuma sniedzēja reģistrācijas anulēšanas un**

**tīmekļvietnes vai mobilās lietotnes bloķēšanas kārtība**

1. Pakalpojuma sniedzēja reģistrāciju anulē:
	1. ja pakalpojuma sniedzējs Autotransporta direkcijā iesniedzis iesniegumu par reģistrācijas anulēšanu;
	2. ja konstatētas neatbilstības Autopārvadājumu likumā vai šajos noteikumos noteiktajām prasībām pakalpojuma sniedzējam vai tīmekļvietnei vai mobilajai lietotnei, kuras pakalpojuma sniedzējs pēc Autotransporta direkcijas rakstiskā aicinājumā noteiktajā termiņā nav novērsis.
2. Autotransporta direkcija pieņem lēmumu par pakalpojuma sniedzēja reģistrācijas anulēšanu, atbilstoši aktualizējot informāciju Autopārvadātāju informatīvajā datu bāzē un publicējot informāciju par reģistrācijas anulēšanu Autotransporta direkcijas tīmekļvietnē, un rakstveidā nosūta informāciju par lēmumu pakalpojuma sniedzējam. Informāciju par lēmumu nosūta arī uz taksometru vadītāju reģistrā reģistrēto autovadītāju elektroniskā pasta adresēm. Lēmums stājas spēkā tā pieņemšanas brīdī.
3. Autotransporta direkcija pieņem lēmumu bloķēt tīmekļvietni vai mobilo lietotni Latvijas teritorijā Autopārvadājumu likumā noteiktajā gadījumā un nosūta lēmumu elektronisko sakaru komersantiem izpildei.
4. Elektronisko sakaru komersanti piecu darbdienu laikā pēc Autotransporta direkcijas lēmuma saņemšanas nodrošina piekļuves ierobežošanu (bloķēšanu) Autopārvadātāju informatīvajā datu bāzē nereģistrētai tīmekļvietnei vai mobilajai lietotnei.
5. Piecu darbdienu laikā pēc tam, kad saņemts Autotransporta direkcijas lēmums par ierobežošanas (bloķēšanas) atcelšanu, elektronisko sakaru komersants atjauno piekļuvi tīmekļvietnei vai mobilajai lietotnei.

**VII. Noslēguma jautājumi**

1. Šo noteikumu 9. punkts attiecībā uz pakalpojuma sniedzēja pienākumu sniegt Valsts ieņēmumu dienestam informāciju par komercpārvadājumiem reizi mēnesī stājas spēkā 2019. gada 1. novembrī un ir spēkā līdz 2021. gada 30. jūnijam.
2. Šo noteikumu 11. un 12. punkts attiecībā uz pakalpojuma sniedzēja pienākumu sniegt Valsts ieņēmumu dienestam informāciju par komercpārvadājumiem stājas spēkā 2021. gada 1. jūlijā.
3. Valsts ieņēmumu dienests līdz 2020. gada 1. janvārim publicē šo noteikumu 12. punktā minēto XML (*Extensible Markup Language*) shēmu struktūru un prasības.

Ministru prezidents A. K. Kariņš

Satiksmes ministrs T. Linkaits

Iesniedzējs:

satiksmes ministrs T. Linkaits

Vīza:

valsts sekretāra p. i. Dž. Innusa